joelniklaus/EU_Wikipedias huggingface dataset:
Ο Δρόμος Προς τη Θυσία

Ο Δρόμος Προς τη Θυσία (γερμ. Opfergang) είναι γερμανικό ερωτικό μελόδραμα του 1944 σε σκηνοθεσία Φάιτ Χάρλαν και με πρωταγωνίστρια την Κριστίνα Ζέντερμπάουμ.

Πλοκή 
Ο Άλμπρεχτ είναι αρραβωνιασμένος με την εξαδέλφη του, την Οκτάβια και πρόκειται να την παντρευτεί. Θα γνωρίσει όμως την Ελς, για την οποία θα αναπτύξει τρυφερά αισθήματα. Η Ελς αν και βαριά άρρωστη, αψηφά τις συμβουλές του γιατρού και ζει έντονη ζωή. Ο Άλμπρεχτ και η Οκτάβια παντρεύονται και μετακομίζουν, αλλά επιστρέφουν. Η υγεία της Ελς έχει χειροτερέψει. Ο Άλμπρεχτ περνάει κάθε μέρα έξω από το σπίτι της Ελς και την χαιρετάει από μακρυά, κάνοντάς την σιγά σιγά να αναρρώσει. Το παράνομο ειδύλλιο μεταξύ του Άλμπρεχτ και της Ελς δυναμώνει και δεν κρύβεται πλέον, ούτε και από την Οκτάβια. Μια μέρα που ο Άλμπρεχτ είναι άρρωστος βαριά από τύφο και δεν μπορεί να συναντήσει την Ελς, η γυναίκα του αναλαμβάνει την βαριά θυσία να τον αναπληρώσει. Η Οκτάβια ντύνεται με τα ρούχα του Άλμπρεχτ και πάει στο ραντεβού. Η Ελς είναι άρρωστη βαριά στο κρεβάτι, βλέπει από το παράθυρο την Οκτάβια, και νομίζει ότι είναι ο αγαπημένος της που από μακρυά την χαιρετάει. Ανταποδίδει τον χαιρετισμό αφήνοντας την τελευταία της πνοή. Ο Άλμπρεχτ θα αναρρώσει και αυτός, και μαθαίνοντας για την αυτοθυσία της γυναίκας του θα την αγαπήσει για όλη του την υπόλοιπη ζωή.

Εξωτερικοί σύνδεσμοι 
Opfergang στο filmportal.de
 
 

Ταινίες του 1944
Γερμανικές ταινίες
Ταινίες από Ναζιστική Γερμανία
Γερμανόφωνες ταινίες
Γερμανικές δραματικές ταινίες
Γερμανικές ασπρόμαυρες ταινίες
Μιχαήλ Ράλλης

Ο Μιχαήλ Ράλλης υπήρξε Έλληνας αγωνιστής του 15ου αιώνα.

Βιογραφία
Ήταν από τη Σπάρτη και ανήκε στον περίφημο οίκο των Ράλληδων. Πήρε μέρος στις πολεμικές επιχειρήσεις του 1463 και 1464 για την επανάκτηση της Πελοποννήσου. Όταν ο Μωάμεθ Β΄ κατέλυσε στην Πελοπόννησο την αρχή των δύο αδελφών του Κωνσταντίνου Παλαιολόγου, Δημήτριου και Θωμά, ο Μιχαήλ Ράλλης ερχόμενος στην Μάνη ανέλαβε την διοίκηση της υπό την ενετική κυριαρχία και διεξήγαγε πόλεμο με τους Τούρκους για να επανακτήσει η Ενετία την Πελοπόννησο. Στην Πέτρα κατατρόπωσε και έτρεψε σε φυγή τους Τούρκους, οι οποίοι επέσρεψαν όμως, συνέλαβαν τον ηρωϊκό Μιχαήλ Ράλλη και τον ανασκολόπησαν. Βρήκε τραγικό και ένδοξο τέλος.

Πηγές
 
 

Έλληνες αγωνιστές του 15ου αιώνα
Μιχαηλ
Χριστόφορος Μπακαούκας

Ο Χριστόφορος Μπακαούκας ήταν ο αρχηγός του τμήματος χειροσφαίρισης της ΑΕΚ. Έχει αγωνιστεί στην ομάδα για 10 συνεχόμενες χρονιές από την περίοδο 2006-2007 μέχρι την περίοδο 2015-16, στη θέση του δεξιού εξτρέμ. Είναι ο πρώτος σκόρερ της ομάδας καθώς και του πρωταθλήματος 7 φορές. Εργάζεται επίσης στα ναυπηγεία Σαλαμίνας.

Βιογραφικό

Γεννήθηκε στις 3 Φεβρουαρίου το 1978 στη Σαλαμίνα. Πρώτος σταθμός της καριέρας του ήταν ο Ιωνικός Ν.Φ. όπου και αγωνίστηκε για πάρα πολλά χρόνια, έχοντας ως συμπαίκτες τον Δημήτρη Καφφάτο και τον Γιώργο Παπαδόπουλο, με τους οποίους αργότερα αγωνίστηκε μαζί στην ΑΕΚ.

Τα παιχνίδια κατά της ΑΕΚ

Τη χρονιά 2005-2006 ως παίκτης του Ιωνικού Ν.Φ. έπαιξε κόντρα στο νεοσύστατο τμήμα της ΑΕΚ και οδήγησε την ομάδα του Ιωνικού στη νίκη στην πρώτη αναμέτρηση σκοράροντας 7 γκολ.

Η μεταγραφή στην ΑΕΚ

Το καλοκαίρι του 2006 ο προπονητής της ομάδας Γιάννης Αρβανίτης επέλεξε τον Μπακαούκα για να ενισχύσει την ομάδα. Από τότε έχει αγωνιστεί σε όλα τα παιχνίδια της ομάδας εκτός από τρία. Δύο παιχνίδια λόγο τραυματισμού και ένα λόγο απεργίας των παικτών κόντρα στη διοίκηση της ερασιτεχνικής ΑΕΚ που είχε πρόεδρο τον Ανδρέα Ανατολιωτάκη

Τα γκολ 
 Με τη φανέλα του Ιωνικού Ν.Φ. αγωνίστηκε για 8 χρόνια (1997/98-2005/06), την πενταετία (2001/02 - 2005/06) σημείωσε 775 τέρματα, σε 123 εμφανίσεις (μ.ο. 6,3) στην Handball Premier A1 (Regular season και Play off).
 Με τη φανέλα της ΑΕΚ τη δεκαετία (2006/07 - 2015/16) σημείωσε 1898 τέρματα, σε 263 εμφανίσεις (μ.ο. 7,2 τέρματα ανά αγώνα) στην Handball Premier A1 (Regular season και Play off). Επίσης σκόραρε 205 τέρματα στο Κύπελλο Ελλάδος και 163 στις ευρωπαϊκές διοργανώσεις (σύνολο: 2.266 τέρματα με τη φανέλα της ΑΕΚ σε όλες τις διοργανώσεις).

Εφτά φορές ήταν πρώτος σκόρερ της κατηγορίας (R.s. και P.o.) τις περιόδους 2006-10-11-12-13-15-16.

Τίτλοι

Ο Μπακαούκας έχει τρία κύπελλα Ελλάδας με την ΑΕΚ 2009,2013,2014 και δύο πρωτάθλημα Ελλάδας 2011,2013. Το 2011 η ΑΕΚ κέρδισε τον ΠΑΟΚ στο τελευταίο δευτερόλεπτο της αναμέτρησης χάρη σε δικό του γκολ (22-23). Σημειώνεται ότι με το σκορ ως είχε (22-22) πρωταθλητής ήταν ο ΠΑΟΚ. Ωστόσο ο Μπακαούκας κατάφερε και σκόραρε χαρίζοντας τον τίτλο στην ΑΕΚ. Αυτό το γκολ αποτέλεσε εφαλτήριο πανηγυρισμών για τους οπαδούς της ΑΕΚ οι οποίοι υποδέχτηκαν την αποστολή της ομάδας στη Νέα Φιλαδέλφεια στα γραφεία της ερασιτεχνικής ΑΕΚ.

Παραπομπές

Έλληνες αθλητές της χειροσφαίρισης
Μ
Λάζαρος Λασκαρίδης

Ο Λάζαρος Λασκαρίδης είναι Έλληνας δημοσιογράφος και πολιτικός συντάκτης, μέλος της Ενώσεως Συντακτών Ημερησίων Εφημερίδων Αθηνών (ΕΣΗΕΑ). 

Επαγγελματίας από τα 20 του χρόνια (1988), έχει εργαστεί μεταξύ άλλων στις εφημερίδες Αυριανή, Ακρόπολις, Γαύρος, Δημοκρατικός Λόγος, Ελεύθερος, Ισοτιμία, Νίκη, Παρασκευή +13, Το Ποντίκι, στους ραδιοφωνικούς σταθμούς Ράδιο Αθήνα και Αθήνα 9.84, στους τηλεοπτικούς σταθμούς Κανάλι 29, Alter 5, Tempo, TV Πειραιάς και Seven και έχει θητεύσει στα γραφεία Τύπου των Υπουργείων Εσωτερικών, Αιγαίου, Εθνικής Άμυνας, Ανάπτυξης, Υγείας και Κοινωνικής Αλληλεγγύης, Εξωτερικών, Υποδομών και Μεταφορών και Διοικητικής Ανασυγκρότησης καθώς και στη θέση του εκπροσώπου Τύπου της Κοινωνικής Συμφωνίας.

Έχει διατελέσει εκλεγμένο μέλος του Μικτού Συμβουλίου της ΕΣΗΕΑ (1996-2007) και του Διοικητικού Συμβουλίου του Πολιτιστικού Οργανισμού του Δήμου Καλλιθέας (2007-2010).

Είναι ο επικεφαλής του "ΤΩΡΑ Καλλιθέα ΛΑΖΑΡΟΣ ΛΑΣΚΑΡΙΔΗΣ", της μοναδικής δημοτικής παράταξης στην Καλλιθέα που δημιουργήθηκε από πολίτες που δεν είχαν πολιτευτεί ποτέ και κανένας από εκείνους δεν είναι μέλος κόμματος.

Στις εκλογές της 18ης Μαΐου 2014, ως υποψήφιος δήμαρχος Καλλιθέας έλαβε 1.445 ψήφους, ποσοστό 3,59% και εξελέγη δημοτικός σύμβουλος. 

Επανεκλέχτηκε δημοτικός σύμβουλος Καλλιθέας, στις δημοτικές εκλογές της 26ης Μαΐου 2019, όταν ως υποψήφιος δήμαρχος του συνδυασμού που ηγείται, έλαβε 1.762 ψήφους και ποσοστό 4,49%.

Η παράταξη "ΤΩΡΑ Καλλιθέα ΛΑΖΑΡΟΣ ΛΑΣΚΑΡΙΔΗΣ" έλαβε μέρος και στις κοινοτικές εκλογές που διεξήχθησαν για πρώτη φορά συγχρόνως μεν με τις δημοτικές της 26ης Μαΐου 2019, αλλά σε ξεχωριστή κάλπη. Εξέλεξε μία σύμβουλο σε κάθε Κοινότητα της Καλλιθέας, με τις εξής ψήφους και ποσοστά: Στην 1η (κεντρική Καλλιθέα) συγκέντρωσε 1.051 ψήφους και ποσοστό 7,22%, στη 2η (νότια Καλλιθέα) 993 ψήφους και ποσοστό 7,68% και στην 3η (βόρεια Καλλιθέα) 630 ψήφους και ποσοστό 6,71% . 

Στη συνεδρίαση του Δημοτικού Συμβουλίου Καλλιθέας της 6ης Σεπτεμβρίου 2014, το Σώμα  εξέλεξε τον Λάζαρο Λασκαρίδη, μέλος της Οικονομικής Επιτροπής του Δήμου. Επανεκλέχτηκε μέλος της Οικονομικής Επιτροπής του Δήμου Καλλιθέας, από το Δημοτικό Συμβούλιο της πόλης, κατά τη συνεδρίαση της 5ης Μαρτίου 2017 . Με απόφαση του δημάρχου Καλλιθέας, τοποθετήθηκε εκ νέου μέλος της Οικονομικής Επιτροπής, στις 9 Σεπτεμβρίου 2019  

Με την εφημερίδα Παρασκήνιο, κυκλοφόρησαν, το 2016, τα βιβλία του "Να σου πω τη μοίρα σου" και "Η Παναγία της Τήνου σώζοι τον βασιλέα", που αποκαλύπτουν άγνωστες πτυχές της πολιτικής ιστορίας της νεότερης Ελλάδας"

Από τις 6 Σεπτεμβρίου 2019 υπηρετεί ως αντιδήμαρχος Πολιτισμού και Κέντρων Εξυπηρέτησης Πολιτών του Δήμου Καλλιθέας .

Παραπομπές 

Έλληνες δημοσιογράφοι
Τζεφ Κίνι

Ο Τζεφ Κίνι γεννήθηκε στις 19 Φεβρουαρίου 1971 στο Φορντ Ουάσιγκτον της πολιτείας Μέρυλαντ των Η.Π.Α. Είναι σχεδιαστής ηλεκτρονικών παιχνιδιών και συγγραφέας.

Πέρασε τα παιδικά του χρόνια  στην Ουάσιγκτον και το 1995 μετακόμισε στην Νέα Αγγλία. Την επιτυχημένη σειρά βιβλίων του με τίτλο «Το ημερολόγιο ενός σπασίκλα» που έχουν λατρέψει μικροί και μεγάλοι και διαβάζουν στον ελεύθερο τους   χρόνο.

Σπούδασε στο Πανεπιστήμιο του Μέρυλαντ. Το 1998 άρχισε να γράφει τις περιπέτειες του "χάρτινου" ήρωα του, στο βιβλίο «Το ημερολόγιο ενός σπασίκλα», το οποίο αρχικά δημοσιεύτηκε στο διαδίκτυο, κερδίζοντας ένα φανατικό κοινό. Το πρώτο βιβλίο εκδόθηκε το 2007 και αμέσως κατέκτησε την πρώτη θέση σε λίστες μπεστ σέλερ των ΗΠΑ, ενώ έγινε και κινηματογραφική ταινία. Έχει γράψει 16 πολύ αστεία βιβλία. Του Τζεφ Κίνι αρέσει έκτος από το να γράφει, να παίζει μαζί με τους δυο γιους του ποδόσφαιρο, κρυφτό και λάστιχο. 

Σειρά βιβλίων: Το Ημερολόγιο ενός σπασίκλα: Τα χρονικά του Γκρεγκ Χέφλι,Το ημερολόγιο ενός σπασίκλα 2:Ο Ρόντρικ δεν παίζεται, Το ημερολόγιο ενός σπασίκλα 3:Το ποτήρι ξεχείλισε, Το ημερολόγιο ενός σπασίκλα 4:Σκυλίσια ζωή, Το ημερολόγιο ενός σπασίκλα 5:Η σκληρή αλήθεια, ιΤο ημερολόγιο ενός σπασίκλα 6:Μέρες πανικού, Το ημερολόγιο ενός σπασίκλα 7:Στους δυο τρίτος δε χωρεί, Το ημερολόγιο ενός σπασίκλα 8:Τρελή γκαντεμιά, Το ημερολόγιο ενός σπασίκλα 9:Θα πάει μακριά η βαλίτσα, Το ημερολόγιο ενός σπασίκλα 10:Τον παλιό καλό καιρό, Το ημερολόγιο ενός σπασίκλα 11:Όλα για όλα, Το ημερολόγιο ενός σπασίκλα 12:Η απόδραση, Το ημερολόγιο ενός σπασίκλα 13:Αδέσποτες χιονόμπαλες, Το ημερολόγιο ενός σπασίκλα 14:Κακός χαμός, Το ημερολόγιο ενός σπασίκλα 15:  Στα βαθιά,Το ημερολόγιο ενός σπασίκλα 16:Μεγάλη ευκαιρία

Extra βιβλία: Το ημερολόγιο ενός σπασίκλα: Φτιάξε το δικό σου βιβλίο, Το ημερολόγιο ενός σπασίκλα: πώς γυρίστηκε η ταινία, Το ημερολόγιο ενός σπασίκλα: Το επόμενο κεφάλαιο-Θα πάει μακριά η βαλίτσα;, Το σχολικό ημερολόγιο ενός σπασίκλα.

Παραπομπές

Εξωτερικοί σύνδεσμοι 
 Συνέντευξη με τον συγγραφέα του «Σπασίκλα», Τζεφ Κίνι, στο Documento από την Αφροδίτη Ερμίδη. Δημοσιεύθηκε 16/1/2017. Αρχειοθετήθηκε 27/1/2018. Ανακτήθηκε 27/1/2018.

Αμερικανοί συγγραφείς
Πέντρο Μοράλες

Ο Πέντρο Μοράλες (γεννημένος στις 22 Οκτωβρίου 1942) είναι ένας Πορτορικανός πρώην επαγγελματίας παλαιστής.

Καριέρα 
Ο Μοράλες ξεκίνησε την καριέρα του στην εφηβική του ηλικία και έμεινε ενεργός στην επαγγελματική πάλη, μέχρι τα τέλη της δεκαετίας του 1980. Αγωνίστηκε για δύο κυρίως εταιρείες, το WWE σε δύο θητείες, πρώτα με την ονομασία του τελευταίου ως World Wide Wrestling Federation, την περίοδο 1970-1973 και με την ονομασία ως World Wrestling Federation από το 1980 ως το 1987. Από το 1974 ως το 1980 αγωνίστηκε για το National Wrestling Alliance.

Επιτεύγματα 
Στην μεγάλη του καριέρα κατέκτησε πολλούς τίτλους. Το Πρωτάθλημα WWE μια φορά, το Διηπειρωτικό Πρωτάθλημα WWE δύο φορές, το Πρωτάθλημα Ηνωμένων Πολιτειών WWE μια φορά, το Παγκόσμιο Πρωτάθλημα ομάδων WWE μια φορά με τον Μπομπ Μπάκλουντ και άλλα πολλά.

Διακρίσεις 
Αφού έχει κατακτήσει όλους τους μεγάλους τίτλους του WWE, έγινε ο πρώτος παλαιστής όλων των εποχών που καταφέρνει κάτι τέτοιο. Επίσης, με την εισαγωγή του το 1995, στο τιμητικό Hall of Fame (WWE), έγινε ο πρώτος Λατινοαμερικάνος και Ισπανός παλαιστής που κατακτά τους δύο κορυφαίους τίτλους και εισάγεται και στο Hall of Fame.

Πηγές 
 Προφίλ στο WWE.com (Hall of Fame)
 Προφίλ στο Online World of Wrestling

Επαγγελματίες Παλαιστές
Νοτζάνε

Η Νοτζάνε (σετσουάνα: Nojane) είναι ένα χωριό της Μποτσουάνα. Είναιο τρίτος μεγαλύτερος οικισμός της Περιφέρειας Γκάνζι. Έχει πληθυσμό 1.439 κατοίκων (2001). Βρίσκεται στην Έρημο Καλαχάρι.

Δείτε επίσης 
 Κατάλογος πόλεων της Μποτσουάνα

Πόλεις της Μποτσουάνα
Περιφέρεια Γκάνζι
Ντεκάρ

Η Ντεκάρ (σετσουάνα: Dekar) είναι ένα χωριό της Μποτσουάνα. Είναιο πέμπτος μεγαλύτερος οικισμός της Περιφέρειας Γκάνζι. Έχει πληθυσμό 943 κατοίκων (2001). Βρίσκεται στην Έρημο Καλαχάρι.

Δείτε επίσης 
 Κατάλογος πόλεων της Μποτσουάνα

Πόλεις της Μποτσουάνα
Περιφέρεια Γκάνζι
Ιρένε φον Μάιεντορφ

Η Ιρένε φον Μάιεντορφ (γερμ. Irene Isabella Margarethe Paulina Caecilia Freiin von Meyendorff, 1916-2001) υπήρξε Γερμανίδα ηθοποιός του κινηματογράφου. Αργότερα πήρε τη βρετανική υπηκοότητα.

Βιογραφία 
Γεννήθηκε στις 6 Ιουνίου 1916 στο Τάλιν της Ρωσίας. Η καταγωγή της ήταν από τον ευγενή οίκο των Μάιεντορφ της Βαλτικής. Με την έκρηξη της Ρωσικής επανάστασης κατέφυγαν στη Γερμανία, όπου ο πατέρας της πέθανε το 1925. Εκεί μεγάλωσε στη Βρέμη. Μετά το γυμνάσιο πήγε στην Αμερική και έπιασε δουλειά ως μοντέρ σε κινηματογραφικό στούντιο. Ανακαλύφθηκε όμως ως ηθοποιός και πρωταγωνίστησε σε περιπετειώδες έργο με σκηνοθέτη τον Βέρνερ Κλίνγκερ. Πήγε σε θεατρική σχολή και έγινε περιζήτητη. Επέστρεψε στη Ναζιστική Γερμανία και γύρισε πολλές ταινίες, ενώ μετά τη λήξη του πολέμου συνέχισε να εμφανίζεται στο θέατρο. Παντρεύτηκε τέσσερις φορές. Εγκαταστάθηκε στην Αγγλία και το 1967 έλαβε την βρετανική υπηκοότητα. Απεβίωσε στις 28 Σεπτεμβρίου 2001 στο Κίνγκς Σόρμπον του Χέμπσάιρ της Αγγλίας.

Βραβεύσεις 
 Τιμήθηκε με τη χρυσή ταινία (Filmband in Gold) το 1988 για την μακροχρόνια και σπουδαία παρουσία της στον γερμανικό κινηματογράφο.

Φιλμογραφία

Εξωτερικοί σύνδεσμοι 
 Βιογραφικό της Irene von Meyendorff στο filmportal.de
 

Γερμανίδες ηθοποιοί κινηματογράφου
Μάχη του Μαρτίνου

Η Μάχη του Μαρτίνου ήταν ένα από τα τελευταία πολεμικά επεισόδια της Επανάστασης του 1821.

Το ιστορικό της μάχης
Ο Μαυροβουνιώτης μαθαίνοντας ότι ο Μαχμούτ  οχυρώθηκε και έστειλε 200 άνδρες για να κατασκοπεύσουν τον εχθρό. Διέταξε μεν τον πρώτο πεντακοσίαρχο Τριαντάφυλλο Τσουρά να καταλάβει τα σπίτια γύρω από το χωριό, ο δε δεύτερος Ιωάννης Κλίμακας το κέντρο, και αυτός με 100 καβαλάρηδες περιέβλεπε τα οχυρώματα. Το πρωί της 29ης Ιανουαρίου 1829 φάνηκε ο Μαχμούτ πασάς ηγούμενος το ιππικό του. Το πεζικό ακολουθούσε. Όταν έφτασαν στα οχυρώματα όρμησαν και προχώρησαν μέχρι τα μέσα σπίτια του χωριού. Έγινε γερή μάχη. Οι εχθροί μάχονταν γενναία, και μετά από δύο ώρες περίπου υποχώρησαν λόγω των πυρών των Ελλήνων που έριχναν από τα οχυρά τους. Οι Έλληνες, βλέποντας τον εχθρό κλονισμένο όρμησαν και τους έτρεψαν σε φυγή σκοτώνοντας περί τους 250 και τραυματίζοντας περισσότερους. Σταμάτησαν όμως την καταδίωξη, διότι ξαφνικά έπιασε καταιγίδα και σηκώθηκε παγερός άνεμος. Από τους Έλληνες τραυματίστηκαν μόνο τρεις. Κατέλαβαν δε πολλά λάφυρα, φορτηγά ζώα, χρήματα, τρεις σημαίες. 

Στην μάχη διέπρεψαν όλοι οι αξιωματικοί, και ο Βάσσος που φάνηκε παντού στη μάχη εμψυχώνοντας τους αγωνιστές και εφορμώντας ακράτητος κατά των εχθρών. 

Ο Μαχμούτ κατατροπώθηκε και έφυγε στις 10 Φεβρουαρίου 1829 στη Λαμία. Ο δε Ομέρ πασάς μαθαίνοντας την ήττα του Μαχμούτ έφυγε και αυτός αφήνοντας φρουρά στην Θήβα.

Πηγές

Μάχες της Ελληνικής Επανάστασης του 1821
Ιστορία της Φθιώτιδας
Μάχες οθωμανικού στρατού
Μάχες ελληνικού στρατού
Τζεφ Τζάρετ

Ο Τζέφρι Λέοναρντ Τζάρετ (Jeffrey Leonard "Jeff" Jarrett, 14 Απριλίου 1967) είναι Αμερικανός παλαιστής και οργανωτής αγώνων πάλης. Είναι περισσότερο γνωστός για την πορεία του στις εταιρείες WCW και WWE. Επίσης, έγινε γνωστός στο Total Nonstop Action Wrestling, το οποίο ίδρυσε ο ίδιος μαζί με τον πατέρα του, Τζέρι Τζάρετ. Επίσης, ίδρυσε το Global Force Wrestling, του οποίου promotion, αναμένεται το ντεμπούτο του.

Καριέρα
Ο Τζεφ Τζάρετ είναι ένα παλαιστής τρίτης γενιάς, που έχει κατακτήσει συνολικά στην καριέρα του εβδομήντα πρωταθλήματα σε πάρα πολλές εταιρείες, σε ολόκληρο τον κόσμο.

WCW & WWE
Εκτός του TNA, έχει αγωνιστεί στα δύο κορυφαία "στρατόπεδα" της δεκαετίας του 1990, το WCW και το WWE, τότε γνωστό ως World Wrestling Federation. Έχει κατακτήσει στο πρώτο τέσσερις Παγκόσμιους τίτλους και στο δεύτερο έξι φορές το Διηπειρωτικό Πρωτάθλημα WWE.

TNA Wrestling
Το TNA Wrestling, αποτελεί ιδέα του ίδιου και του πατέρα του, που υλοποιήθηκε το 2002. Ο Τζάρετ έχει περάσει από πολλά πόστα στο TNA, ενώ έχει υπάρξει και παλαιστής του, έχοντας κόντρες με τους κορυφαίους κάθε γενιάς, πρωτού αποδεσμευτεί τον Ιανουάριο του 2014. Ο Τζάρετ παρέμεινε ωστόσο μέτοχος της εταιρείας.

Global Force Wrestling
Ο Τζεφ Τζαρετ, αφότου αποχώρησε από το TNA, ανακοίνωσε πως θα δημιουργήσει ένα νέο promotion, το Global Force Wrestling, του οποίου την ονομασία ανακοίνωσε στις 7 Απριλίου του 2014.

Διακρίσεις
Από το TNA, αναγνωρίζεται ως έντεκα φορές Παγκόσμιος πρωταθλητής. Από αυτές τις 11, οι έξι είναι για τον Παγκόσμιο τίτλο Βαρέων Βαρών του NWA, τέσσερις για τον Παγκόσμιο τίτλο Βαρέων Βαρών του WCW και μια φορά τον τίτλο της νούμερο ένα εταιρείας του Μεξικού.

Πηγές
 AAA προφίλ
 OWoW προφίλ
 IMDb Προφίλ

Επαγγελματίες Παλαιστές
Ουίλλιαμ Θάκερυ

Ο Ουίλλιαμ Μέηκπης Θάκερυ (William Makepeace Thackeray, 1811-1863), ήταν Άγγλος μυθιστοριογράφος, γνωστός κυρίως για το έργο του Πανηγύρι της Ματαιοδοξίας.

Βιογραφία
Από εύπορη οικογένεια, άρχισε να σπουδάζει στο Καίμπριτζ αλλά διέκοψε τις σπουδές του για να ταξιδέψει στη Γαλλία και στη Γερμανία, όπου στη Βαϊμάρη γνώρισε τον Γκαίτε.

Επέστρεψε στην Αγγλία και σπούδασε νομικά, έχοντας όμως συγγραφική κλίση αγόρασε ένα φιλολογικό περιοδικό, του οποίου έγραφε την περισσότερη ύλη. Η έκδοση του περιοδικού και η χρεωκοπία τραπεζών όπου είχε επενδύσει, εξανέμισαν την περιουσία του, πράγμα που τον έκανε (όπως έγραψε ο ίδιος) «πρώτης τάξεως ηθικολόγο». Έφυγε τότε στο Παρίσι για να σπουδάσει ζωγραφική κι εκεί γνώρισε την Ισαβέλλα Σόουι, κόρη ενός Άγγλου συνταγματάρχη. Την παντρεύτηκε, έκαναν τρεις κόρες και έζησαν για λίγο ευτυχισμένοι μέχρι το 1840, οπότε η Ισαβέλλα παρεφρόνησε λόγω της απώλειας της δεύτερης κόρης τους. 

Τα περισσότερα έργα του Θάκερυ δημοσιεύονταν σε συνέχειες στα περιοδικά όπου έγραφε και τα κριτικά του άρθρα καθώς επίσης και σε φυλλάδια. Μετά τον Μπάρρυ Λύντον (1844) και το Βιβλίο των Σνομπ, ήρθε το Πανηγύρι της Ματαιοδοξίας (1848) που τον έκανε διάσημο και τον απήλλαξε από τα οικονομικά προβλήματα.

Συνέχισε να γράφει και να ταξιδεύει σε Ευρώπη και Αμερική μέχρι τον αιφνίδιο θάνατό του το 1863.

Οι φιλολογικές κριτικές του ήταν αυστηρότατες, η κοινωνική κριτική, της κενοδοξίας ιδίως στον Μπάρρυ Λύντον ήταν καυστική, και το Βιβλίο των Σνομπ δεν χρειάζεται σχόλια. Στο Πανηγύρι της Ματαιοδοξίας οι τυχοδιώκτες αντιπαρατίθενται στους ηθικούς χαρακτήρες. Οι τελευταίοι δικαιώνονται ανεπιφύλακτα από τον συγγραφέα, που δεν παύει όμως να βλέπει με κάποια συμπάθεια και τους πρώτους.

Επιλογή έργων
Μυθιστορήματα 
 Catherine: A Story (Κάθριν. Μια ιστορία) 1839–40
The Luck of Barry Lyndon (Η τύχη του Μπάρρυ Λύντον) 1844. Αργότερα «The Memoirs of Barry Lyndon, Esq.» (Αναμνήσεις του Μπάρρυ Λύντον, ευγενούς)
—μτφ. Ευαγγελία Σολομού (εκδ. "Σ.Ι. Ζαχαρόπουλος", 1979)
Mrs. Perkins's Ball (Ο χορός της κυρίας Πέρκινς) 1846
Vanity Fair (Το Πανηγύρι της ματαιοδοξίας) 1848
—μτφ. Χρύσα Τσαλικίδου (εκδ. "Εξάντας", 1990)
Pendennis (Πέντενις) 1848–1850
Men's Wives (Οι γυναίκες των ανδρών) 1852
The History of Henry Esmond (Η ιστορία του Χένρυ Έσμοντ) 1852, ιστορικό μυθιστόρημα 
The Newcomes (Οι νεοφερμένοι) 1855
The Rose and The Ring (Το τριαντάφυλλο και το δαχτυλίδι) 1854, σατιρική φαντασία
The Virginians : A Tale of the Last Century (Μια ιστορία του περασμένου αιώνα) 1857–1859, ιστορικό μυθιστόρημα, συνέχεια της «Ιστορίας του Χένρυ Έσμοντ»
The Adventures of Philip (Οι περιπέτειες του Φίλιπ) 1862

Άλλα έργα
The Yellowplush Papers (1837) πέντε κωμικές ιστορίες
The Irish Sketchbook (1843) 
The Book of Snobs (Το βιβλίο των σνομπ, 1848) σάτιρα που καθιέρωσε τον όρο
—μτφ. Έφη Ματθαίου & Μανώλης Βάρσος (εκδ. "Ολκός", 1991)
The Paris Sketchbook (1852) ποιήματα
Roundabout Papers (1863) δοκίμια

Εξωτερικοί σύνδεσμοι 

Άγγλοι συγγραφείς
Πανελλήνιο πρωτάθλημα στίβου γυναικών 1987

Το 52ο Πανελλήνιο πρωτάθλημα στίβου γυναικών 1987 διεξήχθη στο Ολυμπιακό Στάδιο Αθήνας, στην Καλογρέζα,  από 12 ως 14 Ιουνίου, μαζί με το αντίστοιχο πανελλήνιο πρωτάθλημα στίβου ανδρών 1987. Το πρωτάθλημα μαραθωνίου διεξήχθη στις Σέρρες, στις 23 Μαΐου, ταυτόχρονα με το πρωτάθλημα μαραθωνίου ανδρών. Χωριστά διεξήχθησαν επίσης τα πρωταθλήματα επτάθλου και 10.000μ βάδην. Στους δρόμους αντοχής επανήλθαν τα 3.000μ αντί των 5.000μ που διεξήχθησαν το προηγούμενο έτος. Τα αποτελέσματά τους υπολογίστηκαν στη βαθμολογία.

Πρωταθλητής σύλλογος αναδείχθηκε για τέταρτη συνεχόμενη χρονιά ο Πανελλήνιος Γ.Σ. με μεγάλη διαφορά από τον δεύτερο Πανιώνιο. Το ίδιο έτος ο Πανελλήνιος κατέκτησε και το ανδρικό πρωτάθλημα, πετυχαίνοντας το "νταμπλ", κάτι που είχε να συμβεί πάνω από μισό αιώνα, από το πρωτάθλημα του 1936, όταν το είχε καταφέρει ξανά.

Τα αποτελέσματα

Οι νικήτριες

Βαθμολογία 

*.

Πηγές 
"Ματιές στα Σπορ", Ιανουάριος 1988.
Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 248.
GREEK CHAMPIONSHIPS.

Αναφορές 

Γυναικων
Στίβος το 1987
Διοργανώσεις στίβου στην Αθήνα
Ιωάννης Ευροίας

Ο Ιωάννης  Ευροίας ήταν Χριστιανός επίσκοπος, θεολόγος και συγγραφέας, που έζησε τον 8ο αιώνα μ.Χ..

Βίος
Στις πηγές άλλοτε εμφανίζεται ως μοναχός , άλλοτε ως πρεσβύτερος κι άλλοτε ως επίσκοπος. Σύγχυση υπάρχει από τον τίτλο του και την επισκοπή στην οποία εμφανίζεται να είναι επίκεφαλής: ‘’Ευβοίας’’, επίσκοπος με τέτοιο τίτλο  όμως  δεν υπήρξε όμως ποτέ.  Πιθανότερο είναι να πρόκειται για την Ευαρία της Συρίας κοντά στη Δαμασκό,  ή της Ευροίας της Ηπείρου, το οποίο είναικαι πιο πιθανό.

Συγγραφικό έργο
Μας έχουν σωθεί Λόγος εις τα άγια νήπια γραμμένος το 744, Λόγος εις την σύλληψιν της Αγίας Άννης, Λόγος εις την ανάστασιν του Λαζάρου, Μαρτύριον της Αγίας Παρασκευής.

Πηγή
Παναγιώτης Χρήστου, Ελληνική Πατρολογία, τομ.Ε, εκδ. Κυρομάνος, Θεσσ/ίκη, 2006, σελ.492

Βυζαντινοί θεολόγοι
Βυζαντινοί συγγραφείς
Μασούνγκα

Η Μασούνγκα (σετσουάνα: Masunga) είναι μια κωμόπολη της Μποτσουάνα. Είναι η πρωτεύουσα της βορειοανατολικής περιφέρειας και της βορειοανατολικής επαρχίας. Έχει πληθυσμό 4.355 κατοίκων (2010). Βρίσκεται στην Έρημο Καλαχάρι.

Δείτε επίσης 
 Κατάλογος πόλεων της Μποτσουάνα

Πόλεις της Μποτσουάνα
Βορειοανατολική Περιφέρεια (Μποτσουάνα)
Ντάστι Ρόουντς

Ο Βίρτζιλ Ράιλι Ράνελς Jr. (Virgil Riley Runnels, Jr., 11 Οκτωβρίου 1945 - 11 Ιουνίου 2015) ήταν Αμερικανός παλαιστής. Ήταν περισσότερο γνωστός με το ψευδώνυμο Ντάστι Ρόουντς, το οποίο αρκετές φορές συνοδευόταν από τον χαρακτηρισμό "Αμερικανικό Όνειρο".

Καριέρα

Ξεκίνημα, AWA, NWA & WCW 
Ξεκίνησε την καριέρα του, το 1968, και μέχρι το 1989 αγωνίστηκε σε διάφορες εταιρείες στην Αμερική, όπως το American Wrestling Association, το National Wrestling Alliance και άλλα. Από το 1985 ως το 1989, αγωνίστηκε για το World Championship Wrestling. Αυτή την περίοδο, αντιμετώπισε κορυφαίους παλαιστές της εποχής, κατέκτησε πάρα πολλούς τίτλους, ειδικά στα AWA και NWA και δημιούργησε μια πολύ καλή φήμη γύρω από το όνομά του, ιδιαίτερα στο WCW.

WWE, WCW, ECW & TNA 
Το 1989, μεταγράφηκε στο αντίπαλο στρατόπεδο του WWE, ενώ το 1991, επιστρέφει στο WCW και μένει εκεί για την υπόλοιπη δεκαετία, με ένα διάλειμμα στο οποίο μετακινήθηκε στο ECW για λίγο. Από τα τέλη της δεκαετίας του 1990 και στις αρχές της νέας χιλιετίας, σιγά- σιγά απομακρύνθηκε από την δράση και είχε ρόλο μάνατζερ, ανιχνευτή ταλέντων και παραγωγού. Την περίοδο 2003-2005 είχε ένα πέρασμα από το TNA και στην συνέχεια εμφανιζόταν στην ανεξάρτητη σκηνή ως το 2006.

Hall of Fame και άλλες ασχολίες 
Το 2007 εισήχθη στο τιμητικό για τους παλαιστές, Hall of Fame του WWE. Από τότε είχε συμβόλαιο "Θρύλου" με την εταιρεία και πραγματοποιούσε σποραδικές εμφανίσεις στα τηλεοπτικά της προγράμματα, αλλά και στην θυγατρική εταιρεία NXT Wrestling, στην οποία από το 2011 ήταν υπεύθυνος. Το 2012 έγινε Γενικός Διευθυντής του σόου NXT.

Προσωπική ζωή 
Γεννήθηκε στην Τζόρτζια των Η.Π.Α.. Παντρεύτηκε πρώτη φορά την Σάντρα, με την οποία απέκτησε τον πρώτο του γιο, που έχει ακολουθήσει τα βήματά του, τον Ντάστιν Ρόουντς, που εμφανιζόταν και στο WWE, ως Γκόλνταστ. Όταν χώρισε με την πρώτη του γυναίκα, ξαναπαντρεύτηκε την Μισέλ, με την οποία απέκτησε δύο παιδιά, έναν γιο και μια κόρη, που είναι τσιρλίντερ σε ομάδα μπέιζμπολ. Ο γιος του από τον δεύτερο γάμο, είναι ο Κόντι Ρόουντς, που εμφανίζεται στα τηλεοπτικά προγράμματα του WWE. Ο μεγαλύτερος γιος του, Ντάστιν, τον έχει κάνει παππού, ενός κοριτσιού με το όνομα Ντακότα, ενώ είχε άλλα τέσσερα εγγόνια.

Στις 11 Ιουνίου του 2015, έφυγε απο τη ζωή, αφού είχε αναπτύξει καρκίνο του στομάχου.

Πηγές 
 Προφίλ στο Professional Wrestling Hall of Fame 
 Προφίλ στο WWE Hall of Fame 

Επαγγελματίες Παλαιστές
Παράγοντες που επηρεάζουν το ηλεκτρονικό εμπόριο

Το πώς λειτουργεί μια ηλεκτρονική επιχείρηση, αν επενδύει στο μάρκετινγκ κάνοντας μεγάλες διαφημιστικές καμπάνιες ή πληρώνοντας κάποιο ποσό ώστε να εμφανιστεί στην πρώτη σελίδα των μηχανών αναζήτησης και να γίνει η πρώτη επιλογή των δυνητικών καταναλωτών επηρεάζει όχι μόνο τον σχεδιασμό και την λειτουργία της ιστοσελίδας αλλά και τα χαρακτηριστικά του προϊόντος εμπνέοντας ταυτόχρονα εμπιστοσύνη προς τους καταναλωτές. Οι καταναλωτές που ψωνίζουν ηλεκτρονικά εμφανίζουν μεγάλη πιστότητα σε επιχειρήσεις με ισχυρό όνομα και αντιληπτό μέγεθος. Μια επιχείρηση που είναι μεγάλη και διαθέτει φυσικά καταστήματα εμπνέει εμπιστοσύνη προς τους πελάτες της μιας και τους δίνει την δυνατότητα επιστροφής μη επιθυμητών προϊόντων, αποζημίωσης σε περίπτωση ελαττωματικού προϊόντος και, το πιο σημαντικό, άμεσης επικοινωνίας και βοήθειας από κάποιον εκπρόσωπο. Η μεγάλη ποικιλία προϊόντων που μπορεί να προσφέρει μια ηλεκτρονική επιχείρηση είναι συνάρτηση της δυνατότητας διαχείρισης των αποθεμάτων της και μπορεί να αποτελέσει αιτία πραγματοποίησης μιας αγοράς αλλά και να εκνευρίσει τους αναποφάσιστους καταναλωτές στρέφοντάς τους στον ανταγωνισμό. Τα χαρακτηριστικά ενός προϊόντος όπως η τιμή και ο τύπος του επηρεάζουν επίσης την εμπιστοσύνη που έχουν οι πελάτες για τις online αγορές. Οι καταναλωτές που πραγματοποιούν τις αγορές τους online δηλώνουν πως οι προσφορές που υπάρχουν στο ηλεκτρονικό περιβάλλον καθώς και η προηγούμενη προσωπική εμπειρία τους επηρεάζουν τις μελλοντικές αγορές τους. Τα δημογραφικά χαρακτηριστικά ενός καταναλωτή αλλά και η εμφάνισή του σε online κοινότητες επηρεάζει τις αγοραστικές του αποφάσεις καθώς μόνο ένα σχόλιο στα social media ή μια σύσταση ενός καταναλωτή μπορεί να διαφημίσει θετικά ή να δυσφημίσει το προϊόν και την ιστοσελίδα επηρεάζοντας την εμπιστοσύνη άλλων καταναλωτών για το ηλεκτρονικό εμπόριο. Τέλος, ο σχεδιασμός και η λειτουργικότητα μιας ιστοσελίδας, η ευκολία χρήσης και η ασφάλεια πληρωμών που παρέχει, καθώς και η δυνατότητα εξατομικευμένης πληροφορίας επηρεάζει θετικά ή αρνητικά την αγοραστική απόφαση των πελατών αυξάνοντας ή μειώνοντας έτσι τα έσοδα των ηλεκτρονικών επιχειρήσεων.
Δημοτικό Στάδιο Άνδρου

Το Δημοτικό Στάδιο Άνδρου "Ιωάννης Γουλανδρής" ή απλά Δημοτικό Στάδιο Άνδρου είναι το πρώτο γήπεδο που κατασκευάστηκε στη Άνδρο και συγκεκριμένα στη Χώρα σε υψόμετρο 5 μ. και βρίσκεται σε μικρή απόσταση από την πόλη.

Ιστορία

Το γήπεδο χτίστηκε το 1981 μετά από την απόφαση του Διοικητικού Συμβουλίου της ομάδας. Είναι έδρα του Ανδριακού, ενώ παλαιότερα το γήπεδο ήταν έδρα του Α.Ο. Υδρούσας και του Αστέρα Κορθίου μέχρι αυτές οι 2 ομάδες να φτιάξουν δικά τους στάδια. Το 2001 έγινε μία μικρή ανακαίνιση στο στάδιο.

Δομή

Ο χώρος ποδοσφαίρου έχει διαστάσεις 105 x 68, ενώ όλο το στάδιο έχει διαστάσεις 125 x 72 με χωρητικότητα 900 θέσεων. Έχει επίσης και 8 λωρίδες για στίβο κατασκευασμένες από κεραμιδόσκονη για το τμήμα του στίβου της ομάδας.

Άλλες Πληροφορίες 

Το καλοκαίρι του 2011, ο χώρος χρησιμοποιήθηκε για μια συναυλία των Locomondo.
Στις 4 Αυγούστου 2012 το στάδιο χρησιμοποιήθηκε για να γίνει μία συναυλία του Αντώνη Ρέμου.
Στα μέσα Αυγούστου 2012, το γήπεδο χρησιμοποιήθηκε για μια συναυλία του Μιχάλη Χατζηγιάννη και της Βαλάντως Τρύφωνος.

Παραπομπές

https://archive.is/20120917192004/www.stadia.gr/yourstadia-gr.html#notaig

http://www.sportcyclades.gr/index.php?option=com_content&view=article&id=168%3Astadiumandros&Itemid=396

https://web.archive.org/web/20120521005739/http://www.andriakos.gr/2010-07-01-20-09-11

Αθλητικές εγκαταστάσεις στις Κυκλάδες
Αθλητισμός στην Άνδρο
Κτίρια και κατασκευές στην Άνδρο
Ανδρου
Ουμάγκα

Ο Έντουαρντ Σμιθ "Έκι" Φατού (Edward Smith "Eddie/Eki" Fatu, 28 Μαρτίου 1973 - 4 Δεκεμβρίου 2009) ήταν Αμερικανός, από την Σαμόα παλαιστής, περισσότερο γνωστός με το ψευδώνυμο Ουμάγκα που χρησιμοποιούσε στα ρινγκ. Έχει περάσει από την εταιρεία World Wrestling Entertainment, όπου έγινε και δύο φορές κάτοχος στο Διηπειρωτικό Πρωτάθλημα WWE. Είναι μέλος της παλαιστικής Οικογένειας Ανοάι.

Καριέρα 
Στην καριέρα του, συνεργάστηκε με τον ξάδερφό του Ματ Ανοάι ή Ρόζεϊ, στην πρώτη του περίοδο στο WWE, το 2002-2003 με το όνομα Τζαμάλ. Επέστρεψε στην εταιρεία το 2005 και έμεινε ως το 2009, κάνοντας σόλο καριέρα. Στο σενάριο που τον έκανε γνωστό, παρίστανε έναν παλαιστή από την Σαμόα που δεν ήξερε καλά αγγλικά και προσπαθούσε να προσφέρει πόνο στους αντιπάλους του. Σε αυτή την περίοδο έφτασε στο υψηλότερο επίπεδο της εταιρείας και αντιμετώπιζε τους καλύτερους παλαιστές της εποχής, όπως ο Τζον Σίνα και ο Τριπλ Έιτς.

Τελειωτικές κινήσεις

Ουμάγκα

Samoan Spike (Χτύπημα στον λαιμό του αντιπάλου με τον αντίχειρα)
Wild Samoan Splash (Diving splash)

Τζαμάλ

Elevated powerbomb
Flying Sausage (Diving splash)
S5O – Samoan Five-Out
Samoan Driver (Reverse piledriver)
Samoan Smasher (Fireman's carry cutter)
Super Samoan drop

Χαρακτηριστικές κινήσεις

Diving headbutt
Reverse STO
Running headbutt drop σε αντίπαλο που είναι κρεμασμένος ανάποδα σε γωνία
Samoan Wrecking Ball / Asscheek Assault (Running hip attack σε αντίπαλο που κάθεται σε γωνία)
Samoan drop
Superkick, μερικές φορές σε γονατισμένο αντίπαλο
Turnbuckle powerbomb
Two-handed chokelift

Σημαντικοί τίτλοι 
 Διηπειρωτικό Πρωτάθλημα WWE (2 φορές)

Ο θάνατός του 
Το 2009 και μετά το τέλος της συνεργασίας του με το WWE, επέστρεψε στην ανεξάρτητη σκηνή πάλης. Συμμετείχε σε μια παλαιστική συναυλία στην Αυστραλία, την οποία οργάνωσε ο Χαλκ Χόγκαν. Πάλεψε για τελευταία φορά στις 28 Νοεμβρίου. Στις 4 Δεκεμβρίου βρέθηκε νεκρός, με αίμα στην μύτη του. Είχε υποστεί δύο εμφράγματα, ενώ διαπιστώθηκε πως είχε χρησιμοποιήσει τρεις δυνατές ουσίες που του προκάλεσαν προβλήματα.

Πηγές 
 Προφίλ στο WWE.com
 Προφίλ στο OoWW

Επαγγελματίες Παλαιστές
Αντίοχος Σαβαΐτης

Ο Αντίοχος Σαβαΐτης, γνωστός και ως Αντίοχος Στρατήγιος και Αντίοχος ο Παλαιστίνιος, ήταν χριστιανός αναχωρητής ο οποίος έζησε μεταξύ των τελών του 6ου και του πρώτου μισού του 7ου αιώνα μ.Χ.

Βίος 
Ο Αντίοχος Σαβαΐτης γεννήθηκε στα τέλη του 6ου αιώνα μ.Χ. στα περίχωρα της Άγκυρας. Θα πάει στην Παλαιστίνη με σκοπό να γίνει μοναχός στην Μονή του Αγίου Σάββα. Όταν το 614 εισέβαλαν οι Πέρσες στην περιοχή, κατέστρεψαν ολεσχερώς την μονή και κατέσφαξαν αρκετούς από τους μοναχούς της. Ο ίδιος όμως μαζί με άλλους συνασκητές του διέφυγαν για να γλιτώσουν τη σφαγή. Θα γυρίσουν προκειμένου να θάψουν τους νεκρούς, όμως φήμες για νέα επίθεση των Περσών τους έκαναν να καταφύγουν σε ερημωμένη μονή κοντά στην Ιερουσαλήμ. Μετά δύο χρόνια παραμονής εκεί θα επιστρέψει στην μονή του Αγίου Σάββα οριστικώς.

Συγγραφικό έργο 
Ο λεγόμενος «Πανδέκτης της Αγίας Γραφής» συντάσσεται από τον Αντίοχο μετά την οριστική επιστροφή του στην μονή του Αγίου Σάββα κι αφού ο παλιός γνώριμός του Ευστάθιος, ηγούμενος της μονής Αττιλινής κοντά στην Άγκυρα, τον ενημερώνει για τις ληστρικές επιδρομές που δέχθηκε η γενέτειρά του και του ζητά να συντάξει μια επιτομή της διδασκαλίας της Αγίας Γραφής για να την χρησιμοποιούν οι μοναχοί της μονής στην οποία προΐστατο ο Ευστάθιος, επειδή δεν μπορούσαν να φέρουν κατά τις περιπλανήσεις τους πολλά βιβλία. Δεν περιορίζεται μόνο στην Αγία Γραφή αλλά χρησιμοποιεί και πατερικές διδασκαλίες προκειμένου να στηρίξει την ηθική διδασκαλία του: του Ιγνάτιου Αντιοχείας, Πολύκαρπου Σμύρνης, Ειρηναίου, Κλήμεντα Αλεξανδρείας, Ποιμένα του Ερμά. Χρησιμοποιεί την νειλοευαγριανή γραμματεία αλλά και τον Διονύσιο Αρεοπαγίτη.
Αργότερα υπέστη διασκευή και έλαβε μορφή μοναστικών κατηχήσεων. Ουσιαστικά πρόκειται για κώδικα μοναστικής ηθικής και συμπεριφοράς. Έτσι ξεκινά με την βάση των αρετών, που είναι για τον συντάκτη του κειμένου, η πίστη κι ακολουθεί η αναφορά στην ελπίδα. Μιλάει για αρετές και παθήματα ανάμικτα, πώς να αντιμετωπίζουν οι ασκητές τα πάθη και να επιτυγχάνουν την ψυχική ηρεμία τους. Μέρος του κειμένου αποτελεί η αναφορά στα μοναχικά και κοινωνικά καθήκοντα, και για τους ιερατικώς προϊσταμένους. Στο τέλος θίγει ζητήματα σωτηριολογίας και εσχατολογίας. Η μέθοδός του είναι έκθεση του κάθε θέματος με σύντομες προτάσεις και τεκμηρίωσή τους με αγιογραφικά και πατερικά χωρία.
Παράλληλα με τον «Πανδέκτη» στέλνει μια σύντομη «Διήγησιν» στην οποία αναφέρεται στη σφαγή των μοναχών της Λαύρας του Σάββα από τους Πέρσες. Μαζί μ'αυτήν συντάσσει και μια «Εξομολόγηση»-θρήνο για τις καταστροφές που επέφερε η Περσική εισβολή στην Ιερουσαλήμ.

Πηγές 
 Παναγιώτης Χρήστου, Ελληνική Πατρολογία, τομ.Ε, εκδ. Κυρομάνος, Θεσς/ίκη 2006, σελ.404-406

Βυζαντινοί συγγραφείς
Βυζαντινοί μοναχοί
Βασίλης Λαμπρόπουλος

Για προσωπικότητες με ίδιο επίθετο, δείτε: Λαμπρόπουλος

Ο Βασίλειος - Κωνσταντίνος (Βασίλης) Λαμπρόπουλος (Αθήνα, 31 Μαρτίου 1990) είναι Έλληνας διεθνής (με τις εθνικές Νέων και Ελπίδων) ποδοσφαιριστής, ο οποίος αγωνίζεται ως αμυντικός στην Ντεπορτίβο Λα Κορόνια.Ξεκίνησε την ποδοσφαιρική του περιπέτεια στις Ακαδημίες Χαλανδρίου.

Σε συλλογικό επίπεδο 
Ο Βασίλης Λαμπρόπουλος ξεκίνησε την καριέρα του στις ακαδημίες της ΑΕ Χαλανδρίου και μετέπειτα στον Ολυμπιακό.Από τον οποίο προωθήθηκε στην πρώτη ομάδα το 2007, χωρίς να κάνει καμιά συμμετοχή. Στη συνέχεια αγωνίστηκε ως δανεικός στον Απόλλωνα Καλαμαριάς και με μεταγραφή στον Αστέρα Τρίπολης, με τον οποίο έκανε ντεμπούτο στην Α΄ Εθνική την περίοδο 2009-10. Το 2011 αγωνίστηκε ως δανεικός στην Ηλιούπολη και τον Ιούλιο του 2012 υπέγραψε στον Πανιώνιο. Μετά από 2 επιτυχημένες χρονιές με την ομάδα της Νέας Σμύρνης, ο Λαμπρόπουλος συμφώνησε να συνεχίσει την καριέρα του στην ΑΕΚ, με την οποία υπέγραψε τριετές συμβόλαιο συνεργασίας, με ισχύ από την 1η Ιουλίου του 2014, με την ολοκλήρωση του οποίου ανανεώθηκε για τρία ακόμη χρόνια.

Στις εθνικές ομάδες 
Έχει αγωνιστεί στις μικρότερες εθνικές ομάδες Νέων και Ελπίδων, με την οποία το 2010 έκανε το ντεμπούτο του.

Τίτλοι - Διακρίσεις 
ΑΕΚ
 Πρωτάθλημα Ελλάδας: 2017–18
 Κύπελλο Ελλάδας: 2015–16

Παραπομπές

Εξωτερικοί σύνδεσμοι 

 Η καριέρα του Βασίλη Λαμπρόπουλου στο soccerway.com
 Το προφίλ του Βασίλη Λαμπρόπουλου στο www.transfermarkt.com

Έλληνες ποδοσφαιριστές
Ποδοσφαιριστές Εθνικής Ελλάδας Κ21
Ποδοσφαιριστές Πανιωνίου
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές Απόλλων Καλαμαριάς
Ποδοσφαιριστές Αστέρα Τρίπολης
Αμυντικοί ποδοσφαιριστές
Ποδοσφαιριστές Ολυμπιακού Πειραιώς
Ποδοσφαιριστές Γ.Σ. Ηλιούπολης Αττικής
Ποδοσφαιριστές Εθνικού Αστέρα
Ποδοσφαιριστές Εθνικής Ελλάδας Κ19
Ποδοσφαιριστές Γ΄ Εθνικής Ελλάδας
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Σούπερ Λιγκ Ελλάδας
Ποδοσφαιριστές Εθνικής Ελλάδος
Ποδοσφαιριστές Ντεπορτίβο Λα Κορούνια
Ποδοσφαιριστές Σεγούντα Ντιβιζιόν
Έλληνες ποδοσφαιριστές στο εξωτερικό
Σερόνγκα

Η Σερόνγκα (σετσουάνα: Seronga) είναι ένα χωριό της Μποτσουάνα. Είναι ο τέταρτος μεγαλύτερος οικισμός της βορειοδυτικής περιφέρειας και ο τρίτος μεγαλύτερος της επαρχίας Οκαβάνγκο. Έχει πληθυσμό 1.641 κατοίκων (2001). Βρίσκεται στην Έρημο Καλαχάρι.

Δείτε επίσης 
 Κατάλογος πόλεων της Μποτσουάνα

Πόλεις της Μποτσουάνα
Βορειοδυτική Περιφέρεια (Μποτσουάνα)
Νοκανένγκ

Η Νοκανένγκ (σετσουάνα: Nokaneng) είναι ένα χωριό της Μποτσουάνα. Είναι ο πέμπτος μεγαλύτερος οικισμός της βορειοδυτικής περιφέρειας και ο τέταρτος μεγαλύτερος της επαρχίας Οκαβάνγκο. Έχει πληθυσμό 1.590 κατοίκων (2001). Βρίσκεται στην Έρημο Καλαχάρι.

Δείτε επίσης 
 Κατάλογος πόλεων της Μποτσουάνα

Πόλεις της Μποτσουάνα
Βορειοδυτική Περιφέρεια (Μποτσουάνα)
Αχυρά Αιτωλοακαρνανίας

Τα Αχυρά είναι ορεινός οικισμός, σε υψόμετρο 500 μέτρων, στην περιφερειακή ενότητα Αιτωλοακαρνανίας.

Ιστορικά στοιχεία 
Ο παλαιός οικισμός (Παλαιά Αχυρά) είχε μείνει ακατοίκητος μετά από σφοδρές κατολισθήσεις και οι κάτοικοι μετεγκαταστάθηκαν στην Κατούνα, σε γειτονιά που, επίσης, λεγόταν Αχυρά. Ο σημερινός οικισμός προήλθε το 1985 μετά από απόφαση του δήμου Κατούνας. Σύμφωνα με την απογραφή του 2011, απογράφησαν 117 κάτοικοι, ενώ με την απογραφή του 2001 ήταν 88. Το παλιό χωριό βρίσκεται στο δυτικό τμήμα του νομού, στην πρώην επαρχία Ξηρομέρου, στις ανατολικές πλαγιές των Ακαρνανικών ορέων, σε απόσταση 46 χλμ. ΝΑ. από τη Βόνιτσα και 51 χλμ. ΒΔ. από το Αγρίνιο. Στα ανατολικά έχει απομείνει ως ενοριακός ναός το παλιό καθολικό της μονής της Παναγιάς της Αχυριάτισσας (του 1833) με όμορφο ξυλόγλυπτο τέμπλο. Ως οικισμός αναφέρεται επίσημα το 1836 να προσαρτάται στον τότε δήμο Εχίνου αν και η τοπική παράδοση αναφέρει ότι κτίστηκε πριν το 1521, με προστάτιδα την θαυματουργή Παναγία των Αχυρών. Η περιοχή είναι γνωστή για τα πάρα πολλά νερά που αναβλύζουν και που είναι αιτία να έχουν ξεκινήσει έργα από τα τέλη της δεκαετίας του 1990 έργα κατασκευής φράγματος.

Σύμφωνα με το σχέδιο Καλλικράτης αποτελεί την Τοπική Κοινότητα Αχυρών που ανήκει στη Δημοτική Ενότητα Μεδεώνος του Δήμου Ακτίου - Βόνιτσας. Η κοινότητα είναι χαρακτηρισμένη ως αγροτικός ορεινός οικισμός, με έκταση 21,207 χμ² (2011).

Πληθυσμός

Εξωτερικοί σύνδεσμοι 

 Αχυρά Αιτωλοακαρνανίας - Ξηρομέρου στο https://www.youtube.com
 Αχυρά Ξηρομέρου Ένα ταξίδι στον χρόνο από τον ιστότοπο https://lefkadaonline.gr

Παραπομπές

Πηγές
Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ)  

Χωριά του νομού Αιτωλοακαρνανίας
Δήμος Ακτίου - Βόνιτσας
Τζέρι Λόουλερ

Ο Τζέρι Ο'Νιλ Λόουλερ (Jerry O'Neil Lawler, 29 Νοεμβρίου 1949) είναι Αμερικανός παλαιστής, σχολιαστής αγώνων πάλης, μουσικός, επιχειρηματίας, διαφημιστής και ηθοποιός. Περισσότερο γνωστός είναι ως Τζέρι "Βασιλιάς" Λόουλερ. Αυτή την περίοδο έχει συμβόλαιο με την εταιρεία πάλης WWE, στην οποία σχολιάζει τους αγώνες του τηλεοπτικού προγράμματος Raw.

Καριέρα
Ο Λόουλερ, ξεκίνησε την καριέρα του το 1970 και μέχρι το 1992, αγωνίστηκε σε πολλές εταιρείες αγώνων πάλης. Συνολικά κατέκτησε 168 τίτλους σε όλη του την καριέρα. Έχει κατακτήσει περισσότερους τίτλους από οποιονδήποτε άλλον παλαιστή έχει περάσει από το WWE, παρόλο που εκείνος ποτέ δεν κέρδισε κάποιο πρωτάθλημα της εταιρείας.

WWE
Το 1992, ξεκίνησε την καριέρα του στο WWE, τότε γνωστό με την ονομασία World Wrestling Federation. Εμφανίστηκε εκεί, εξ αρχής ως σχολιαστής αγώνων πάλης, όμως είχε και παρουσία σε αγώνες και διάφορες κόντρες με κορυφαίους παλαιστές της εποχής. Το 2001, είχε μια διακοπή από την εταιρεία και εμφανίστηκε σε ανεξάρτητες εταιρείες πάλης, ως παλαιστής. Από τα τέλη του 2001, επέστρεψε στο WWE, όπου είναι έως και σήμερα, ως σχολιαστής.

Ανεξάρτητες εταιρείες
Ο Λόουλερ είχε μια τεράστια καριέρα κυρίως όμως σε ανεξάρτητες εταιρείες, που όπως αναφέρεται παραπάνω, κατέκτησε 168 τίτλους συνολικά. Ακόμα και την περίοδο που έχει συμβόλαιο με το WWE, του δίνεται η δυνατότητα να εμφανίζεται σε εταιρείες χαμηλής εμβέλειας.

Άλλες ασχολίες
Εκτός από την ενασχόλησή του με την επαγγελματική πάλη, ο Τζέρι Λόουλερ, ασχολήθηκε με την μουσική και δημιούργησε μερικούς δίσκους σε συνεργασία με άλλους παλαιστές. Επίσης έχει πάρει μέρος σε κινηματογραφικές ταινίες, ενώ είναι και διαφημιστής.

Προσωπική ζωή
Ο Λόουλερ γεννήθηκε στο Μέμφις του Τενεσί. Έχει παντρευτεί τρεις φορές, και έχει αποκτήσει τρία παιδιά, τον Μπράιαν, τον Κέβιν και την Κένταλ. Οι γιοί του έχουν ασχοληθεί με την πάλη επίσης. Τον Σεπτέμβριο του 2012, ο Λόουλερ κατέρρευσε την ώρα που σχολίαζε έναν αγώνα και μεταφέρθηκε σε κοντινό νοσοκομείο. Μετά απο αυτό, σταμάτησε να παλεύει για το WWE.

Πηγές
Προφίλ WWE
KingJerryLawler.com Επίσημη ιστοσελίδα
Ιστορία του Memphis Wrestling 
Προφίλ στο Professional Wrestling Hall of Fame
Νέα των Ανεξάρτητων εταιρειών πάλης

Επαγγελματίες Παλαιστές
Αμερικανοί συλλέκτες
Εθνική Ηνωμένων Πολιτειών Αμερικής (καλαθοσφαίριση γυναικών)

Η εθνική ομάδα καλαθοσφαίρισης γυναικών των Ηνωμένων Πολιτειών αντιπροσωπεύει τις Ηνωμένες Πολιτείες Αμερικής στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Αμερικανικής Ομοσπονδίας Καλαθοσφαίρισης (USA Basketball).

Πορεία σε διεθνείς διοργανώσεις

Πορεία σε Ολυμπιακούς Αγώνες 
Ακολουθεί η πορεία της ομάδας των Ηνωμένων Πολιτειών σε Θερινούς Ολυμπιακούς Αγώνες:

Πορεία σε Παγκόσμια Πρωταθλήματα 
Ακολουθεί η πορεία της ομάδας των Ηνωμένων Πολιτειών σε Παγκόσμια Πρωταθλήματα:

Πορεία σε Πρωταθλήματα Αμερικής 

Ακολουθεί η πορεία της ομάδας των Ηνωμένων Πολιτειών σε Πρωταθλήματα Αμερικής:

Παραπομπές

Πηγές 
 USA, ιστορικό ανά έτος στον επίσημο ιστότοπο των αρχείων της FIBA. 
 USA Basketball, επίσημος ιστότοπος. 

 

Ηνωμενες Πολιτειες
Γυναικων
Θόρντον Ουάιλντερ

Ο Θόρντον Ουάιλντερ (Thornton Niven Wilder, 17 Απριλίου 1897 - 7 Δεκεμβρίου 1975) ήταν Αμερικανός θεατρικός συγγραφέας και μυθιστοριογράφος.

Βιογραφία
Πέρασε τα παιδικά του χρόνια σε πόλεις της Κίνας όπου ήταν πρόξενος ο πατέρας του, και σπούδασε στο Γέιλ, στην Αμερικανική Αρχαιολογική Σχολή της Ρώμης και στο Χάρβαρντ. Από το 1930 μέχρι το 1951 δίδαξε λογοτεχνία και ποίηση στα πανεπιστήμια Σικάγου και Χάρβαρντ. Κατά την διάρκεια του Β΄ Παγκοσμίου Πολέμου υπηρέτησε ως αξιωματικός της υπηρεσίας πληροφοριών της αεροπορίας.

Έγινε ευρύτατα γνωστός με το δεύτερό του μυθιστόρημα Το γεφύρι του Σαν Λούις Ρέι (1926) που του απέφερε και το Βραβείο Πούλιτζερ (Μυθοπλασίας). Ακόμη μεγαλύτερη επιτυχία ήταν το θεατρικό του έργο Η μικρή μας πόλη (1938), που κέρδισε κι αυτό το βραβείο Πούλιτζερ όπως και το Με τα δόντια (1942). 

Ο Ουάιλντερ πρωτοτύπησε τόσο στο Γεφύρι του Σαν Λούις Ρέι (πέντε άνθρωποι πεθαίνουν όταν καταρρέει μια γέφυρα των Ίνκα στο Περού κι ένας μοναχός ψάχνει για την φιλοσοφική εξήγηση της μοίρας τους) όσο και στην Μικρή μας πόλη, όπου καταργεί τα σκηνικά, χρησιμοποιεί αφηγητή και απευθύνεται στο κοινό μέσω αυτού του τελευταίου αλλά και των ηθοποιών, επιτυγχάνοντας μια πολύ πειστική αναπαράσταση της σύγχρονής του αμερικανικής καθημερινότητας. Στο Με τα δόντια παρουσιάζονται οι εμπειρίες μιας ομάδας προσώπων τοποθετημένων σε διαφορετική σε κάθε σκηνή ιστορική περίοδο.

Έργα 

Μυθιστορήματα  
The Cabala (Η Καμπάλα, 1926)
—μτφ. Βασ.Καζαντζής ως Οι Απόκρυφοι ("Μ.Πεχλιβανίδης" χχ)
The Bridge of San Luis Rey (Το γεφύρι του Σαν Λούις Ρέι, 1927)
—μτφ. Μαρία Σολωμού ("Νεφέλη" 1982)
The Woman of Andros (Η γυναίκα της Άνδρου, 1930, βασισμένο στην Andria του Τερέντιου
—μτφ. Βασ.Καζαντζής ("Μ.Πεχλιβανίδης", χχ)
Heaven's My Destination (Ο Παράδεισος είναι ο προορισμός μου, 1935)
Ides of March (Οι Ειδοί του Μαρτίου, 1948, με θέμα την δολοφονία του Ιουλίου Καίσαρα)
—μτφ. Ν.Κ. ως Το αίμα του Καίσαρα ("Σ.Ι.Ζαχαρόπουλος", 1992)
The Eighth Day (Η όγδοη μέρα, 1967)
Theophilus North (1973)

Θεατρικά  
(επιλογή)

The Trumpet Shall Sound (Η σάλπιγγα θα ηχήσει, 1926)
An Angel That Troubled the Waters (Ο Άγγελος που τάραξε τα νερά, 1928)
The Long Christmas Dinner (Το μακρύ χριστουγεννιάτικο γεύμα, 1931, μονόπρακτο)
Our Town (Η Μικρή μας Πόλη, 1938)
The Merchant of Yonkers (Ο έμπορος του Γιόνκερς, 1938)
The Skin of Our Teeth (Με τα δόντια, 1942)
The Matchmaker (Η προξενήτρα, 1954, αναθεώρηση του The Merchant of Yonkers• διασκευάστηκε σε μιούζικαλ με τον τίτλο Hello, Dolly! )
The Alcestiad: Or, A Life In The Sun (Η Αλκηστιάδα ή Μια ζωή στον ήλιο, 1955)

Ελληνικές Θεατρικές Παραστάσεις
Κατάλογος ελληνικών θεατρικών παραστάσεων έργων του Ουάιλντερ

Παραπομπές

Εξωτερικοί σύνδεσμοι 

 Official Thornton Wilder Family Website 
 The Thornton Wilder Society 

Αμερικανοί μυθιστοριογράφοι
Αμερικανοί διηγηματογράφοι
Αμερικανοί θεατρικοί συγγραφείς
Αμερικανοί λιμπρετίστες
Αμερικανοί μεταφραστές
Αμερικανοί δοκιμιογράφοι
Πανελλήνιο πρωτάθλημα στίβου γυναικών 1994

Το 59ο Πανελλήνιο πρωτάθλημα στίβου γυναικών 1994 διεξήχθη στο Ολυμπιακό Στάδιο Αθήνας μαζί με το αντίστοιχο πανελλήνιο πρωτάθλημα στίβου ανδρών 1994.

Το πρωτάθλημα μαραθωνίου διεξήχθη στην Καστοριά στις 24 Απριλίου. Χωριστά διεξήχθησαν, επίσης, τα πρωταθλήματα επτάθλου και βάδην αλλά τα αποτελέσματά τους υπολογίστηκαν στη βαθμολογία.

Πρωταθλητής σύλλογος αναδείχθηκε ο Πανελλήνιος Γ.Σ. για τρίτη συνεχόμενη χρονιά και 17η συνολικά. Παράλληλα, έκανε το "νταμπλ", αφού κατέκτησε και το ανδρικό πρωτάθλημα.

Τα αποτελέσματα

Οι νικήτριες

Βαθμολογία

Πηγές 
Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 248.
GREEK CHAMPIONSHIPS.

Αναφορές 

Γυναικων
Στίβος το 1994
Διοργανώσεις στίβου στην Αθήνα
Η Νταντά

Η Νταντά είναι ο τίτλος μιας ελληνικής κωμικής τηλεοπτικής σειράς που αποτελεί τη προσαρμογή της αμερικανικής τηλεοπτικής σειράς The Nanny στα ελληνικά δεδομένα και προβλήθηκε από τους τηλεοπτικούς δέκτες του Mega Channel τις σεζόν 2003-2005. Η σειρά παρουσιάζει τη ζωή μιας γυναίκας γύρω στα 30, της Μαίρης Παπαδάκη, που βρίσκεται σε ένα πλούσιο σπίτι ως πλασιέ και καταλήγει να γίνει η νταντά των τριών παιδιών του πλούσιου χήρου και θεατρικού παραγωγού, Άρη Μπακόπουλου, με τον οποίο στο τέλος καταλήγουν ζευγάρι. Τον ρόλο της Μαίρης ερμηνεύει η Μαρία Λεκάκη, ενώ τον ρόλο του Άρη ο Κώστας Αποστολίδης. Τους υπόλοιπους χαρακτήρες της σειράς υποδύονται ο Χρήστος Σιμαρδάνης, η Καλλιρρόη Μυριαγκού, η Ιφιγένεια Βογιατζάκη, ο Βασίλης Καραγιάννης και η Ναταλία Δάρα. Η συγγραφική ομάδα της σειράς αποτελούταν από τον Αλέξη Καλλίτση, τον Μάνο Ψιστάκη, τον Βαγγέλη Νάση, την Ιφιγένεια Κοτσώνη, τον Γιώργο Ηλιόπουλο, τη Μάρω Παναγιωτακοπούλου και τον Παναγιώτη Καποδίστρια. Τη σκηνοθεσία της σειράς ανέλαβαν ο Κώστας Κιμούλης και η Μίρνα Τσάπα, ενώ η σειρά αποτελεί συμπαραγωγή του Mega Channel με τη Sony Columbia, που δημιούργησε και τη πρωτότυπη σειρά.

Επισκόπηση

Υπόθεση 
Η Μαίρη Παπαδάκη (Μαρία Λεκάκη), μια γυναίκα μετά τα 30 λαϊκής καταγωγής, απολύεται από το κατάστημα νυφικών όπου δούλευε αφού τη παράτησε ο φίλος της και ιδιοκτήτης του καταστήματος, Αλέξης, και έτσι αρχίζει να δουλεύει ως πλασιέ καλλυντικών. Στις αρχές της νέας της καριέρας χτυπά τυχαία τη πόρτα ενός πλούσιου σπιτιού που ανήκει στο γνωστό θεατρικό επιχειρηματία, Άρη Μπακόπουλο (Κώστα Αποστολίδη), ο οποίος ψάχνει απεγνωσμένα νταντά για τα τρία του παιδιά, που έχουν πρόσφατα χάσει τη μητέρα τους και έχουν ήδη απορρίψει πολλές νταντάδες. Μη έχοντας άλλες επιλογές προσλαμβάνει τη Μαίρη, η οποία ενσωματώνεται με τον καλύτερο τρόπο με τα παιδιά του Άρη, Ναταλία (Ιφιγένεια Βογιατζάκη), Φοίβο (Βασίλη Καραγιάννη) και Εβίτα (Ναταλία Δάρα).

Σίγα σιγά, κι ενώ η Μαίρη έχει κερδίσει τη καρδιά των τριών παιδιών, αποκτά μια ιδιαίτερη σχέση με τον Άρη. Στο τέλος, καταλήγουν παντρεμένοι και ζουν όλοι μαζί σαν οικογένεια.

Διανομή

Καστ

Δευτερεύοντες ρόλοι

Συντελεστές

Επεισόδια

Α' Κύκλος (2003-04) 

 Προβαλλόταν κάθε Τρίτη στις 21:00.
 Το 29ο και 30ο επεισόδιο προβλήθηκαν μαζί.
 Δεν προβλήθηκε επεισόδιο στις 30/3/2004 λόγω μετάδοσης των Μουσικών Βραβείων Αρίων, και στις 8/6/2004 λόγω μετάδοσης πολιτικού debate στο δελτίο ειδήσεων του σταθμού.

Β' Κύκλος (2004-05) 

 Προβαλλόταν κάθε Τρίτη στις 21:00.
 Τα δύο τελευταία επεισόδια προβλήθηκαν μαζί.
 Δεν προβλήθηκε επεισόδιο στις 5/4/2005 λόγω μετάδοσης των Μουσικών Βραβείων Αρίων.

Βραβεύσεις

Εξωτερικοί σύνδεσμοι
http://www.retrodb.gr/wiki/index.php/%CE%97_%CE%BD%CF%84%CE%B1%CE%BD%CF%84%CE%AC

Παραπομπές 

Ελληνικές τηλεοπτικές σειρές
Νταντά
Ελληνικές κωμικές τηλεοπτικές σειρές
Ντάιαμοντ Ντάλας Πέιτζ

Ο Ντάλας Πέιτζ (Page Joseph Falkinburg, 5 Απριλίου 1956) είναι Αμερικανός πρώην παλαιστής, περισσότερο γνωστός με το όνομα που χρησιμοποιούσε στα ρινγκ "Ντάιαμοντ" Ντάλας Πέιτζ ή πιο απλοποιημένο, Ντι Ντι Πι. Εκτός της πάλης έχει ασχοληθεί με την ηθοποιία, ενώ είναι και γυμναστής. Επίσης, έχει συμβόλαιο "Θρύλου" με το WWE.

Καριέρα
Έκανε ντεμπούτο το 1988 και η καριέρα του είχε διάρκεια δύο δεκαετίες, καθώς αποσύρθηκε το 2009. Αγωνίστηκε κυρίως για τρεις εταιρείες, τις μεγαλύτερες της επαγγελματικής πάλης: το World Championship Wrestling ή WCW, World Wrestling Federation ή WWF, πλέον WWE και το Total Nonstop Action Wrestling ή TNA.

Μάνατζερ
Υπέγραψε σε εταιρεία πάλης και εισήλθε στο χώρο, το 1988, ως μάνατζερ και όχι ως παλαιστής, για το American Wrestling Association, στο οποίο έμεινε μόλις εννέα μήνες. Αφού είχε δοκιμές αργότερα και στο WWF, ως σχολιαστής, υπέγραψε το 1991 στο WCW. Συνέχισε να εμφανίζεται ως μάνατζερ, ως τα τέλη του ίδιου έτους, όταν και έγινε παλαιστής.

Παλαιστής
Στην εταιρεία αυτή, πέρασε πάνω από μια δεκαετία και έγινε τρεις φορές Παγκόσμιος Πρωταθλητής Βαρέων Βαρών, δύο φορές Παγκόσμιος Πρωταθλητής Ηνωμένων Πολιτειών, τέσσερις φορές Παγκόσμιος Πρωταθλητής Ομάδων και μια φορά Παγκόσμιος Πρωταθλητής Τηλεόρασης. Μετά την πώληση του WCW στο WWF, το 2001, συνέχισε εκεί. Κατέκτησε μια φορά το Ευρωπαϊκό Πρωτάθλημα και μια φορά το Παγκόσμιο Πρωτάθλημα ομάδων. Εξαιτίας τραυματισμών, το συμβόλαιό του, το 2002 δεν ανανεώθηκε. Την περίοδο 2004-2005 εργάστηκε για το TNA.

Άλλες ασχολίες
Μετά το τέλος της συνεργασίας του και με το TNA, ο Πέιτζ άφησε για τέσσερα χρόνια την πάλη και ασχολήθηκε με άλλα πράγματα. Το 2009 επέστρεψε στην ανεξάρτητη σκηνή πάλης για λίγο, ενώ από το 2010, δεσμεύεται με συμβόλαιο "Θρύλου" από το WWE, με το οποίο συνεργάζεται ως γυμναστής, ενώ πραγματοποιεί και σποραδικές εμφανίσεις. Η ασχολία του με την γυμναστική τον έχει κάνει, να δημιουργήσει δικά του προγράμματα εκγύμνασης και γιόγκα. Επίσης, είναι ηθοποιός σε ταινίες χαμηλού κόστους.

Πηγές
Επίσημη ιστοσελίδα
Σελίδα του προγράμματος γιόγκα που έχει εφεύρει
Προφίλ στην σελίδα του WWE

Επαγγελματίες Παλαιστές